काबर ताल भारतीय राज्य बिहार के बेगूसराय जिला में एगो गोखुर झील बाटे। लोकल लोग एकरा के काँवर ताल चाहे काबरताल कहे ला सरकारी तौर पर एकरा के राष्ट्रीय पक्षी बिहार घोषित कइल गइल बाटे आ एकर ऑफिशियल नाँव काँवर झील पक्षी विहार हवे। ई ताल रामसर अस्थान सभ में सामिल बा आ बिहार के एकलौता रामसर अस्थान बाटे। लोकल स्थाई चिरई सभ के अलावा इहाँ कई किसिम के बिदेसी चिरई सभ जाड़ा में आवे लीं। बगले में जय मंगल गढ़ नाव के एगो मंदिरों बाटे जेकरा के पाल बंस के बनवावल मानल जाला आ अनुमान हवे की ई एगो किला के रूप में रहे।